UKWIYAGIRIZA birashobora kuba umutwaro uremereye. Umwami Dawidi yanditse ati: “Amakosa yanje yarenze umutwe wanje; nka kurya kw’umutwaro uremereye, arandemereye birenze.” (Zaburi 38:4) Hari abakirisu bamizwe n’umubabaro urenze gushika aho biyumvira ko Yehova atoshobora kubababarira. (2 Abakorinto 2:7) None ivyo biyumviriye vyari vyo? Naho woba warakoze ibicumuro bikomeye, woba waratandukanye cane na Yehova ku buryo atokwigera aguharira? Oya namba!